Rikunarita-ORG/Wikinium huggingface dataset:
# Fietsry

Piktogram wat Fietsry aandui
'n Fietsryer tydens 'n wedren
'n Fiets word aangewend kokosneute te vervoer
Fietsry het 'n ryke geskiedenis
**Fietsry** is die gebruik van fietse vir vervoer, ontspanning of vir sport. Fietsry is 'n baie effektiewe vervoermiddel vir kort- na middelafstande. Fietsry hou baie voordele in in vergelyking met motorvoertuie, bv. goeie oefening, 'n alternatief vir die gebruik van nie-hernubare energiebronne, geen lug- of geraasbesoedeling, verminderde verkeersdruk, maklike parkering ens.

## Fietsry vir vervoer

Fietsry word algemeen as vervoermiddel ingespan om mense en goedere van een punt na 'n ander te vervoer. Voorbeelde hiervan is 'n posbode wat briewe per fiets aflewer of 'n persoon wat 'n fiets inspan om na sy werksplek te reis.

## Fietsry vir rekreasie

Fietse word ook algemeen ingespan as ontspanning om (gewoonlik kort) plesierritte te onderneem.

## Fietsry vir sport

Fietsry is 'n versamelnaam vir alle sporte waar daar van fietse gebruik gemaak word om aan wedrenne deel te neem. Die Internasionale Fietsry Federasie (UCI) organiseer die sport wêreldwyd. Die sport bestaan uit 'n aantal items, maar ongeag van die item, dra die wêreldkampioen altyd die reënboogtrui tydens kompetisies.

Die Olimpiese fietsryitems sluit in:

* Padwedrenne
* Baanwedrenne
* Bergfiets-wedrenne (cross-country)
* BMX-wedrenne

In Suid-Afrika word fietsry deur die nasionale federasie beheer: Fietsry Suid-Afrika.

## Sien ook

* Handfiets, vir gestremde atlete.

## Eksterne skakels

* Wikimedia Commons het meer media in die kategorie Fietsry.
* (en)  Die Internasionale Fietsryvereniging se webwerf
# Grand Slam (tennis)

Manlike wenners van die Grand Slam-toernooie in 2009 (enkelspel)
Vroulike wenners van die Grand Slam-toernooie in 2009 (enkelspel)
**Grand Slam** kan verwys na een van vier tennistoernooie op die kalender of na spelers wat van die toernooie gewen het:

## Toernooie

Vier Grand Slam-toernooie word jaarliks gespeel. Die toernooie word beskou as die belangrikste tennis geleenthede op die kalender in terme van die wêreld rangleër, tradisie, prysgeld en publieke aandag. Hulle is:

* Australiese Ope (Januarie)
* Roland Garros (Mei–Junie)
* Wimbledon (Junie–Julie)
* VSA Ope (Augustus–September)

## Tennisspelers

Grand Slam kan ook verwys na 'n tennisspelers (of dubbelsspan) wat al vier die Grand Slam titels verower het. Indien al vier in een jaar verower is, word verwys na 'n **Kalender Grand Slam**. Indien 'n speler of span al vier titels verower, maar nie in een kalender jaar nie, word verwys na 'n **Nie-kalender jaar Grand Slam**. As 'n speler of span al vier in hul loopbane wen, word daar verwys na 'n **Loopbaan Grand Slam**.

## Eksterne skakels

* Wikimedia Commons het meer media in die kategorie Grand Slam (tennis).
# Keiko Fujimori

|  |
| --- |
| **Keiko Fujimori** |
|  |
|

---

President van Fuerza Popular |
| **Ampsbekleër** |
| **Termynaanvang** 9 Maart 2010 |
|

---

Persoonlike besonderhede |
| Gebore | 25 Mei 1975 (1975-05-25) |

**Keiko Sofía Fujimori Higuchi** (gebore 25 Mei 1975) is 'n Peruaanse politikus en administrateur wat van 1994 tot 2000 as eerste dame van Peru gedien het en van 2006 tot 2011 as kongreslid vir Metropolitan Lima. As die dogter van oudpresident Alberto Fujimori en voormalige presidentsvrou Susana Higuchi, is sy sedert 2010 voorsitter van Fuerza Popular, politieke partyverteenwoordiger van Fujimori. Fujimori was onsuksesvol in haar pogings om president te word in die 2011- en 2016-verkiesings, en is albei kere met 'n skrale marge verslaan in die tweede ronde van die verkiesing.

## Eksterne skakels

* Wikimedia Commons het meer media in die kategorie Keiko Fujimori.
* Biografie in Fundación CIDOB
* Biografie in Historia-biografia.com